《白露日独立》
宋代·丘葵

西风吹我鬓鬅鬙，独立庭中影随形。
一岁露从今夜白，百年眼对老天青。
经秋不脱无多树，近月能明有几星。
惆怅前修人去尽，后生谁可嘱遗经。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。